**2 IMVO ZABANTSUNDU (NATIVE OPINION)**

 G. WHITAKER,

Isebe elitengisa nentwana
ezincinane,

*Kwivenkile ebisakubu yeka Magiligana (McG REGOR'S)*

Utenga zonke intlobo Zoboya, Nezikumba zempahla emfutshane, Neze Nkomo, Nempondo, enika amaxabiso adluliseleyo.

Uhlala enento enenzi yentwana ezinjengo zi-ti, swekile, kofu
njalo, njalo

INGUBO, IKELEKO, IPRINTI,
Ipuluwa nezikali,

Ingcawa, Amafelane, Ikeleko
Zokulala.

Amacuba entlobo zonke—kwa nayo yonke into enqwenelwa ngabantu aba- ntsundu.

Yonke impahla idla amaxabiso ahlisiweyo.

*\**

ISAZISO ESONA. **W. F. S. BOOTY**.

Kutengiswa ngoku ngama- nani apantsi natotyiweyo—

Into eninzi kunene yenca- wa ezifanele abantu basesi- kolweni, kwanezimigca nga- minye nangamibini ezilu- ngele amaqaba.

Kusand’ ukufika kananjalo impahla yetu entsha evela e Amelika amakuba amashumi asixenxe anantlanu awona ohlobo aye enokufunyanwa ngamanani abulula bungazanga babako.

Kufike nesukila emhlope nebomvu evela e Natala amanani azo atotywa nanga-pezu kokwalenyanga ifileyo.

Kufike namakulu omabinietauli ezidla I dobilityi zone nehalafu inye, oko kukuti zintatu ngesheleni.

Intlobontlobo zengubo za-
madoda nezamakwenkwe.

**W. O. CARTER & CO**

Maclean Square,

E-QONCE

 **E-QONCE**

ANDREW GONTSHI

Umteteleli ematyaleni,

**TRANSKEI**

*I-Ofisi—e-NGQAMAKWE.*

**W. J. DEALY**,

Umtumeli wempahla kwindawo ngendawo, noncedisa, abafuna ukutenga nokutengisa, *e-Town Hall, Kwisitora esinga pantsi esesitatu,*

*No.* 3, *Kwinkundla ye marike,* E-QONCE.

Uhlala aba nento eninzi yombona, na Mazimba ne Tapile, ne Bran, ne Kalika. njalo-

njalo, ayitengisa tshipu.

Amaxabiso alungileyo uyawanika ngento ezinjengokutya.

*Impahla zamkelwa nguye azitumele kumacala. onke e-K-oloni.*

Umteteleli kwi Nkundla yamatyala e- Komani. Umlungisi wemicimbi nayipina esingisele ematyaleni nakuyipina inkundla apa kulo mandla. Ungumkuseli kwabanamatyala, waye kananjalo ebiza amanani afanelekileyo. I Ofisi ise Town Hall e-Komani.

 **KANIPE UMKONDO**.

B

ONISANI umfana kusoloko
wemnka apa ngo kubanjwa,

waya Emonti ngo January 1883. Igama lake ngu Sanisi elinye ngu John Nkomo ; u yise ngu Jacob, ibala lake umnyama ; lirwanqa mfutshani. Umntu osilandise umkondo wovuzwa ngo kwaneleyo.

ISAAC A. MOTAUNGr.
Zuurfontein, Tarkastad,

March 6, 1885.

O

ZELWEYO.—Ngomhla we-4 March, 1885, Inkosikazi ka Green Damon

wakwe Bidli E-Qonce, ibeleke Intombi.

A

BATSHATILEYO. — Ngomhla wa-21
January, 1885, kutshatiswe e Rini,

ngu Rev. E. Magaba u Charles Hlati wase
Rabula no Georgina W. Citwa intombi yase
Rini.

Iveki.

Kwelama Tebele kuvakala ezokuba aba­ntu abamhlope bapetwe kakubi kanye ngabemi belozwe.

E-Natal inzalo yakwa Somtseu iti inoku- hlanganisa amavolontiya antsundu akuma- waka amahlanu angazilungisela ukuya ku- ncedisa kuleya imfazwe ya Mangesi ise Ye- puta.

Pesheya indawo ebiyeka Dr. Temple nga- pambili oyi Bishop yase London ngoku, ita- tywe yi Dean yase Gloucester, eyi Bishop yase Exter ke ngoku.

Nge Cawa edluleyo ine imini yonke kwa Komani.

Ezocingo zibika ukuba e-China seyike ya- qubisana emanzini eyama China nama French lelityaliweyo ekungekazeki ukuba lilipina.

Amafama abutene kwa Daliwe amise inya- wo kanye ekubeni kwenziwe isicelo ku Rulu- mente ukuba awise umteto wokuba abantsu- ndu bangatengiselwa tywala.

U-Dr. Hutcheon Igqira lakomkulu lempa- hla selebuye wancedeka njengokuba saka sabika ukuba uyafa. Ngoku usingise e-Bayi apo umzi wake uyakuba kona.

Ingqakaqa ibikwa kwesika Kama apa, sekuvakala ukuba seyityikitya nzima.

Ezocinoo zixela ezedabi ebelipakati ko- nyana baka Masumpa, esingatshiwoyo ko- dwake isizatu esiyimbangi yokude bapatelane intonga.

E-Cumakala kuko umlungu odubule u. Mxosa kwangesizatu esingaqondakaliyo.

Uloliwe wasekuseni nge Cawa, ekudlule- ni e-Cumakala waqubisana nomhlambi we- nkomo zomlungu endleleni yake, watsho wa- zisizila zona ezimbini, zati ezinye ezimbini watsho wazenza inyama, kwabonakala ukuba masezinqunyulwa nazo.

Oyakutabata indawo ka Mr. Ayliff, obe- ngumpatiswa micimbi ye Koloni, opume kulo- ndawo ngokufa, ngoku opesheya, ngu Mr. Tudhope olilungu lase Tinara e-Palamente.

Abamasimi asenento ngoku balibeletile, kuba kulapo ababo badwada kona ngobusu- ku.

Ipepa lase Alvan liti ama Bulu kwelo aya- gcunguza kanye kubonakala ukuba selelinde ukuva ngentw’ eyenzekayo kwelo la Bahla- mbeli.

Ngase Mkubiso sekuhamba inkomo uku- funa inkinqa.

U-President Kruger kutiwa ubuye waya kwela Bahlambeli ukuya kuvusa amakowabo ukuba angenzi nto iyakuqumbisa u-General Warren.

Imvula inile kakulu kwa Daliwe nakwezi- nye indawo ezikufupi ngakona.

Inkwenkwana entsundu ebipambi kwe jaji ngetyala lokubulala enye bebesilwa, ini- kwe unyaka onenyanga zontandatu, iwezwe isiwe e-Kapa.

Intombazana engu Elsie Yapi, abokumbu- la ukuba kwi mantyi yanika ubungqina ngomntu eyati ubulele omnye, ibe imelwe lityala lokuxoka lomntu, ifunyenwe inetyala elilingene iminyaka yomibini entolongweni.

E-Adelaide ese Australia isivuno senqo- lowa kuvakala ukuba nonyaka sibe ngapezu- lu kweminye iminyaka.

Imbuto ezayo yamafama amhlope endawo ngendawo iyakuba se Bayi.

Libuye lawisa isicoto kwakona ngeveki edluleyo kwa Komani, nokoke akubangako zonakalo zaluto.

I-Tamara lona ngokwecala lase ngceni li- hlaziyeke kanye, nto seyikukuba imvula ifike sekutshabalele ukutya.

Ingqakaqa iya isanda ngokwanda e-Balini yonke imihla le kongezeleleka abatsha.

Udodana Iwakwa Ntselamanzi siqonda ukuba luya kuba lapa ukutwasa kwale izayo ukuza kudlala ibola neqela lama Lawn alapa:

Ityala langa Pesheya kwe Nciba ebelipa- mbi kwe jaji lomfazi ohlabe omnye ngesi- tshetshe wafa, libuye lalindiselwa ijaji ezayo.

I-Lawu esaka sabika ukuba libaleke nento- mbi yomlungu apa, amapolisa aye alibeta Pesheya kwe Nciba nayo.

E-Burghersdorp ngo 19 kulenyanga ngu- mhla weholide kuba ngawo uyakuvulwa ulo­liwe oya kona.

Kuko isela ekutiwa libulewe e-Bolo, isizatu nohlobo lokufa njalo esingekeva Into ngako.

Isizatu sokumnka kuka Mr. Rhodes kwela Bahlambeli siva ukuba ubangelwe zindawo zokungavisisani pakati kwake no General Warren mayelana nokubanjwa kuka Niekerk.

Igqweta lakwa Rulumente lokucinezela ongumbanjwa, alivumanga ukulingena ityala lika Mr. Wolf wase Dayimani.

Ekoloni kuqukwa ne Dayimani kutiwa inkanti ziku 726.

Osand’ ukutyelela kwa Zulu uti ama Bulu acanda ifama, ngayo yonke inqwelo engena kwa Zulu abiza £7 10/. Azininzi ngoku inqwelo eziya kutengisa ngombona kuba ama Zulu adla okutsha ; kufika okukudla abantu sebelamba.

Umntu omnyama ungcwatywe ehleli e-Da- yimani ngolwesi-Hlanu olungapaya. Waye hleli pezu kodonga olucopileyo, engaluqondi bate bekangela ababedlula Iwaluselusiwa, yena wangapantsi, bam’mbile bafumana isi- dumbu.

U-Mr. Longden okutshwe ekubeni likum- sha lase ofisini kwa Komani, ucele i Jaji zase Kapa ukuba aviwe kumsebenzi wokutolika esi Bulwini nasesi Xoseni.

Balishumi linesixenxe abasebehliwe yi. ngqakaqa e Xesi, besixenxe abate mininye. E-Balini ngamakulu matatu azalelweyo. Ba- tatu abafe e Mpongo. Ihamba ngamandla ngase Ncera emazantsi.

Kungosizi esiva ukuba izihlobo zake zifu- rnene udaba lokuba u Tshalisi (Hon. Charles Brownlee) ufa kakulu pesheya kwela Ma- ngesi, nokuba akuko temba lokuba angabuye abuye. No Mr. Jonathan Ayliff kuvakala amncamile ngoku amagqira apesheya.

Ama Damara agqibe ekubeni azinikele kwi Nkosazana.

Emarkeni yase Maritzburg umbona unyu- kile enanini. Ngoku uyi 13/3 nge 112 lbs.

**IMVO ZABANTSUNDU**

**UMANYANO LWABA
NTSUNDU.**

 INGQUNGQUTELA enkulu ya-
bantsundu iyakuba se Tyume,

ngomso ukuze icinge ngeqinga lokubandakanywa kwezizwe ezintsu-ndu, pakati kwento eziyakwenziwa koba kukuba kukuvakaliswa komoya wabantu mayelana nokutobela INKOSAZANA.

Asiyiyo indawo yokuvakalisa umoya
wokutobela Inkosazana yodwa ejongwe yilentlanganiso. Kuko kodwa nomoya wokunakana iziqamo ezingadubula kwingxoxo ngengxoxo ezisingetweyo ngoku ngamadoda asebandla elilizwe. Abanumzana abameme lentlanganiso bayazi ukuba
kuko ulwandile oselude Iwaya kufika nase zindlebeni ze Nkosazana lokuba abantu belilizwe bangenelwe kubanda malungana nomcimbi wokulaulwa kwabo, oko kukuti abasateni kupatwa yi Nkosazana ; oku kubanje ke kuvuse omnye umbuzo, ongowokuba ingaba kanti Inkosazana isazidinisa nganina, isacita imali zayo nga tuba nina, uka ntinje ayisafunwa bani kule Koloni. Lemibuzo, ibisabekiselwe kubantu abamhlope elixa lonke kungekaka- ngelwa ukuba ziyintonina izimvo zamawaka abantu abamnyama be Nkosazana.

Kufanelekileke ukuba abantsundu belilase Mazantsi e-Afrika, abaqayisa ngokuba bepantsi kwe Nkosazana u-VIKITOLIYA,nabaziyo mhlope ukuba pantsi kolunye ulaulo kuteta ukuba abasakuba nawo amalungelo nemfanelo abanazo ngoku—siti kulungileke ukuba ababantu babe luqilima emcimbini woluhlobo nasexesheni elinje. Ngokumayelana namandla abo entweni zolaulo ngalo lonke ixesha abenze uqilima, bevisisana, bengasakufumana bahlulwe yinto, akunakubako matanda.

Olu lungeniso Iwamagama encwa-
dini yabazigxina zelilizwe abanelu-ngelo lokunyula amadoda ase Palamente, lupumelele ekungenisweni
kwamawaka abantsundu. Ke kuse- kusebenziseni ilungelo labo lokunyula ekunyulweni kwamalungu e-Palamente abanokuti abamnyama bavakalise amazwi abo ze kanjalo babe nokwaziwa. Kuninzi osekutetiwe ngo Manyano Iwa Mabulu, okutiwa yi “ Afrikander Bond,” nangolaulo oluyakuba lolwamazantsi e-Afrika ebandakanyiwe, nezinye izinto ezinjalo. Akumcimbi wetu ukwalata ukufaneleka nokungafaneleki kolu Manyano lwa Mabulu. Asimnqweno wetu nakukupulukwa nalilizwi elinye elingenzakalisa nalipina iqela kumaqela amaninzi ase Mangesini. Ukuba besingena ekwenjeninjalo akungebi nganganto ingozi noburara pakati kwabamhlope nabantsundu. Ngati kusasilungele tina ukuke siyeke ukwalata izipako kwintlanganiso ngentlanganiso zelilizwe, sizanelise ngokuvakalisa mhlope ukuba sizimisele ukuba pantsi kwe Nkosazana yase Ngilane ngalo lonke ixa esipantsi kwe-
ntlanga ezimhlope. Mayibe yileke imbasa yomanyano olungaba luyabungwa ngamawetu, esaziyo ukuba
ngamawaka abantsundu kulo lonke eli na Pesheya kwe Nciba ayakuti ayamnkele lendawo. Okwangoku asikuteta nto ngabamnyana abakwe- ziya ndawo zilungiswa ngu Sir Charles Warren namhla, make si-zishiye zona namhla. Abahlambeli bangaba bayaliqonda ngoku ixabiso lokuba pantsi kwepiko le Nkosazana.

Akumhlope noko ukuba kuyaku- bako into egqitywayo kwintlanga­niso eyakuba kwa Mbovane ngomso, owona msebenzi wofezwa kwenye intlanganiso engabuye yenziwe, ilungiselelwe ukuze kubeko nabakude abendawo ezinjengoma Qonce nezi­nye. Kodwa koba kwanele ukuba intlanganiso yahlukene iliqonda ixa­biso lo Manyano lwezizwe ezintsundu, oluyakumanywa kukuba kuxaswe Inkosazana, nempembelelo yayo kwelilizwe. Bekungamiswa iqe- lana lokubala izimiselo zomanyano olo lulingwayo—izimiselo esingasa- yi kungena nzulu kuzo namhla. Kulemimiselo sinokuzimisela ukuba kungatunyelwa siti bantsundu na- banina ongasa kuxasa ukuba Inko­sazana ibe lipiko elipezu kwetu kwelilizwe nokuba uli Ngesi, Bulu, Mxosa ntonina. Kwelipepa lanamhla singenise isicatshulo kwinteto ka Right Hon. G. J. Goschen aye- nze kumzi wama Skotshi e Edin­burgh. Singa abantu bakowetu bangawaqwalasela lomazwi ka Mr. Goschen ngokupatelele elulaulweni lwama Ngesi. Kuyinene ukuba

kuko abantu abati nakuba bengate tyatyasini ukuti makungalauli Inko- sazana kwelilizwe, babe noko beza

ma ukulupanga amandla ulaulo esi nalo lwayo. Into enjaloke ayibukeki kwabantsundu. Abafuni kupuma kwi Nkosazana baye kupatwa ngama Jelimeni, umhlaumbi ngama Erentshi nangabapina abanye abantu. Bayazi ukuba ngokwenjenjalo bangaba banana inkululeko ngobukoboka, intsikelelo ngobuhlwempu, babe bezenzela imigibe yokubagiba ngokwabo. Kuyatyapake ukuba
amawetu ayindwebele lento ngexe-
sha ekubonakalayo ukuba ukuti zole
tu kuteta ingozi. Mabahlangane
batete ngenteto evakalayo nenesonti.
Ekwenjeninjalo bayakuxaswa, singa-
tandabuzi, nguye wonke omhlophe
otanda Inkosazana kwelilizwe.

Amanqaku.

Kuyavuyisa ukubona ukuba nakumcimbi wokutengiswa kotywala abahlobo betu amafama aseleko ukuza kusinceda. Into leyo yanekwa pambi kwawo kwi— ntlanganiso yawo ebise Katikati ngu Mr. W. J. Warren M.L.A., obonise iziganeko zokubiwa kotywala kwezondawo beku-
tiwa bucitiwe, kuba indawo ezo zingebanzi. Yena uti u-Rulumeni makungeniswe umteto wokuba kungabisabiko ukutengisa utywala komnyama. U-Mr. J. S. Brown ute lentengiso yotywala kwaba
ntsundu ililishwa, nati siyavumelana naye. U-Mr. Murray ukucasile ukuvalwa kwenkanti, kuba esiti, kuyakuba kumiswa umteto owodwa, ukumiselwa abantsundu ekubeni umteto ngewubamnye kwabamnyama nakwa bamhlope. Ukwendela kwolunqwenelo Iuka Mr. Murray kungaqondwa kakuhle xa sisiti ngezolo
kwayena ubetetelela indawo yokuba abantu abantsundu benzelwe umteto wepasi obukali—into aziyo ukuba ibaruqule. Ubehle kodwa walivelisa itupa lemfene. Olusizi Iwake lusuka ekubeni iyakuswela abaseli iwayini eyenziwa ngase Kapa xa kwaliweyolikuba itengiswe kwabamnyama. Emva kwengxoxo etile ate kuyo u-Mr. Gray watetelela abatengisi botywala, u-Mr. King no Mr. Landrey bamela ukubujiswa kwenkanti komnyama, yamnkeIwe inteto ka Mr. Warren kwakuba kuvotiwe, abayivumayo be 9 abayicasileyo be 8, u-Mr. Landre y uvakele edum’ esiti, Hure! Asinakuyiqonda tina indawo yokuba kuko abantu abangaboniyo ukuba
abantsundu bayakudlulisa kwinto abayiyo enkutalweni nasekubekekeni xa itemba letamo lase nkantini lipelisiweyo.

Kutiwa u-Rulumeni wase Kapa ubo- lekwe ngu Rulumeni wa Pesheya amawaka amakulu mane eponti ukuba afeze uloliwe osuka emlanjeni wase Gqili oya ekaya e-Dayimani. Wanyanisa mhla wati u-Mr. Upington, sisisenzo esinjengokuba umntu angazibulala ngokwake ukuba u- Rulumeni engamngenisi e-Dayimani ulo­liwe kodwa apele e-Gqili, indawo awati yintlango; kodwa lwati ulaulo alongameleyo alusakumfeza babona abaninzi uku­ba uzama ukuzirodomisha ngokwake, bamangaliswa badlula. Tyapile ukuba avume ukumenza nakuba ixesha lidlulileyo. Lomsebenzi ke uzakuhanjiswa kwangoku. Kuyakuvuleka itubake lo­kuba inkita yabantu bakowetu ifumane indawo enomsebenzi ukuze ipile ngalamaxesha inabi. Siyatemba ukuba u-Ru­lumeni uyakUbalungisela abantu elituba lokusebenza.

Elixa sisati kufuneka abamnyama belungiselwa amatuba okuya kusebenza kwaloliwe, singasesitabata inteto epuma emlonyeni wompati wo Loliwe eteta nga- lamadoda emba indlela. Eteta nebandla elitile lamadoda evenkile alomzi, ute u- Mr. Elliot “ Lamadoda emba uloliwe zicaka, zezamadoda atabate izitokwe. Ku­tiwa abantu abantsundu baka bapatwa kakubi ngase Burghersdorp. Kuvakala ukuba baninzi abafuna umsebenzi peshe­ya kwe Nciba. Imantyi azivumi kubanika ipasi zokuya e-Dayimani ngenxa yengqakaqa ekutiwa ikwelozwe, abantsu­ndu abavumi ukuya e-Burghersdorp ku­ba besiti bapatwa kakubi apo. Saka sayikankanya kula “Manqaku” impato embi yabasebenzi e-Burghersdorp. Ke namhla sisivanje ukuba into leyo yaziwa nangu Rulumeni, site nqa ukuba ete aka- shukuma. Bekumfanele u-Rulumeni ukunceda abantu bake abasekungaqondini ngelituba. Siyakalaza ngalento ete wayeka abantu ukuba bapatwe kubi ngamabedengu e-Burghersdorp.

Inyatelo elitatyatwe ngamadoda apambili ebandla la Mawesile, elivakaliswa yilenteto siyitabata kwingxelo yentla- nganiso ebise Komani ngo January liyatomalalisa, singenamatanda ukuti liyakomeleza likutaze iramente nabafundisi- abantsundu belohlelo ; kuba ukwazi uku­ba umsebenzi upumle pezu kwamagxa ako kwapela kubanga ukuba uwubinqele ngakumbi kunokuba wazi ukuba akuwedwa kuwo. Sifumana lenteto kwingxelo ebonakala kwipepa la Mangesieliyolileyo lebandla lase Wesile ekutiwa yi *South African Methodist.—*“ Kubeko ingxoxo enkulu ngendawo yokuba abafundisi abantsundu babe ngabongameli beziqingata, epelele ekubeni kuvunyelwane ngalenteto. ‘ Njengokuba kunqwenelwa . ukuba abafundisi betu abantsundu baha- mbele pambili, kwanomsebenzi werame- nte, lentlanganiso yesiqingata iti vona kuyanqweneleka, icebisa Enkulu ke (i-Konferens) ukuba apo kuko ituba anako umfundisi ukuyifeza imicimbi vendawo leyo, mabamiselwe ekongameleni iziqingata abafundisi abantsundu.’ Ukuhlutisa esisigqibo ke kumiselwe ukuba iramente entsundu yase Monti ibandakanywe nentsundu yase Qonce zonganyelwe ngu Rev Charles Pamla.” Kambe ngapambili ubesitixa atunyelwe endaweni umfundisi ontsundu wase Wesile abe uyakubakokulaulwa komhlope. Intoke leyo abebesebeqalile abafundisi neramenteezifikelwe kukanya ukuyicukuceza umsebenzi ngokomtetowe Ramente. Siyatemba ukuba i-Konferens iyakumisa lendawo kubaiyakuba inika abantsundu imfanelo yabo.